บาทเปิด 35.64 บาท/ดอลล่าร์ แข็งค่า
เงินบาทเปิด 35.64 บาท/ดอลล่าร์ แข็งค่าจากเย็นวานนี้ หลังเฟดส่งสัญญาณชะลอปรับขึ้นดอกเบี้ย
4 ก.พ. 2559

เงินบาทเปิด 35.64 บาท/ดอลล่าร์ แข็งค่าจากเย็นวานนี้ หลังเฟดส่งสัญญาณชะลอปรับขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.64 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 35.81 บาท/ดอลลาร์ หลังดอลลาร์อ่อนค่าเมื่อเทียบกับทุกสกุลหลัก โดยเงินบาทเช้านี้เคลื่อนไหวในทิศทางเดียวกับค่าเงินภูมิภาค
"เปิดตลาดเช้านี้บาทแข็งค่าลงมามาก เนื่องจากดอลลาร์อ่อนค่าหลังมีคนของเฟดออกมาส่งสัญญาณเรื่องดีเลย์ปรับขึ้นดอกเบี้ยออกไป" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 35.55-35.65 บาท/ดอลลาร์
"วันนี้บาทยังมีแนวโน้มแข็งค่า แต่คงแกว่งตัวในกรอบ หลังแข็งค่าลงมามากแล้ว" นักบริหารเงิน กล่าว